... a legkisebb fizikai vagy idegi terhelés hatására a zoknim kivételével minden ruhám átizzad: a reggeli rutin tevékenység után át kell öltöznöm, ha valahova elsétálok kell vinnem váltó ruhát, hogy le tudjak ülni beszélgetni.Sütés, főzés közben a szó szoros értelmében csöpög rólam az izzadság. Sokat olvastam a hiperhidrózisról, - semmilyen ötlet nem segített nekem. Már több szakorvos is vizsgált: tüdőgyógyász, kardiológus, a háziorvos elvégeztette a pajzsmiriggyel kapcsolatos laborvizsgálatot, és jók az értékek. Most fogok menni az endokrinológiára, ha időpontot kapok. Fiatalabb koromban is izzadtam, de nem ilyen mértékben. Másfél évvel ezelőtt volt egy nagy közlekedési balesetünk, eltört 10 bordám -ebből 8-on sorozattörés volt-, a szegycsontom is törött és a jobb csuklómat tűzni kellett műtéttel hogy helyrejöjjön. A pszichotereopata doktornő gyógyszerekkel próbálta csökkenteni az izzadást, de teljesen hatástalanul.
Egészséges vagyok - a szívemmel, a tüdőmmel semmi gond. Magas vérnyomás alapbetegségemet évek óta kezelik gyógyszerrel, karbantartjuk. Kertészkedem, tornázom -persze akkor is nagyon izzadok.
Azt szeretném kérdezni mit tehetek azért, hogy könnyebben elviseljem önmagam, kevesebbet izzadjak.
A fokozott izzadás lehet helyi vagy általános, az Ön esete mindenek szerint ez utóbbi csoportba tartozik. Az okokat illetően lehet veleszületett hajlam, vagy szerzett, másodlagos tünet. Ennek hátterében sokféle folyamat állhat, mint anyagcsere betegségek (cukorbetegség, pajzsmirigy túlműködés, köszvény, mellékvese daganat), szívbetegség, menopausa, tartós feszültség, gyógyszer mellékhatás, de szerepe lehet a gerincvelő korábbi sérülésének is. Sajnos a hatásos kezelésre csak akkor van lehetőség, ha valamelyik ismert okot sikerül gyógyítani. Az endokrinológiai kivizsgálása helyénvaló, de véleményem szerint a korábbi súlyos baleset miatt célszerű lenne az ideggyógyászati vizsgálat is.